b'\n_START_ARTICLE_\nSredalj\n_START_PARAGRAPH_\nSredalj (ma\xc4\x91. Dr\xc3\xa1vaszerdahely) je selo u ju\xc5\xbenoj Ma\xc4\x91arskoj._NEWLINE_Zauzima povr\xc5\xa1inu od 6,24 km \xc4\x8detvorna.\n_START_SECTION_\nZemljopisni polo\xc5\xbeaj\n_START_PARAGRAPH_\nNalazi se na 45\xc2\xb0 50\' 9" sjeverne zemljopisne \xc5\xa1irine i 18\xc2\xb0 9\' 48" isto\xc4\x8dne zemljopisne du\xc5\xbeine, 5 km sjeverozapadno od Drave i granice sa Republikom Hrvatskom. Najbli\xc5\xbee naselje u RH je Donji Miholjac koji se nalazi 7 km ju\xc5\xbeno._NEWLINE_Dr\xc3\xa1vacsepely je 1,5 km zapadno, R\xc3\xa1dfalva je 2,5 km sjeverozapadno, Visov je 3 km sjeverno, Marva je 2 km sjeveroisto\xc4\x8dno, Pa\xc4\x8dva je 2 km isto\xc4\x8dno, a \xc4\x8ceja je 1,5 km ju\xc5\xbeno._NEWLINE_Selo Kova\xc4\x8dida je neposredni isto\xc4\x8dni susjed. Sredalj se prema istoku nastavlja u Kova\xc4\x8didu.\n_START_SECTION_\nUpravna organizacija\n_START_PARAGRAPH_\nUpravno pripada \xc5\xa0iklo\xc5\xa1koj mikroregiji u Baranjskoj \xc5\xbeupaniji. Po\xc5\xa1tanski broj je 7847.\n_START_SECTION_\nPovijest\n_START_PARAGRAPH_\nPovijesni izvori prvi put spominju Sredalj 1177. pod imenom Zeredahel. Spominje se prepozitura (prepo\xc5\xa1tura) u posjedu k\xc3\xa9meskih gospodara._NEWLINE_1332. se u ispravama spominje u oblicima Zerada, Zeredahel, Zoradahel, Ziradahel, Zerehahel.\n_START_SECTION_\nPromet\n_START_PARAGRAPH_\nSjeverno od Sredlja prolazi \xc5\xbeeljezni\xc4\x8dka prometnica Bar\xc4\x8da \xe2\x80\x93 Viljan \xe2\x80\x93 Moha\xc4\x8d. U susjednom selu Kova\xc4\x8didi je \xc5\xbeeljezni\xc4\x8dka postaja.\n_START_SECTION_\nStanovni\xc5\xa1tvo\n_START_PARAGRAPH_\nSredalj ima 199 stanovnika (2001.). Ma\xc4\x91ari su ve\xc4\x87ina. Ne\xc5\xa1to vi\xc5\xa1e od polovice stanovnika su rimokatolici, a ne\xc5\xa1to vi\xc5\xa1e od tre\xc4\x87ine su kalvinisti.'